Document ID: 32002L0097

32002L0097
L 343/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2002/97/ЕО НА КОМИСИЯТА
от 16 декември 2002 година
за изменение на приложенията към Директиви 86/362/ЕИО, 86/363/ЕИО и 90/642/ЕИО на Съвета относно определянето на максималните количества на остатъци от пестициди (2,4-D, триасулфурон и тифенсулфурон метил) във и върху зърнени култури, храни от животински произход и някои продукти от растителен произход, включително плодове и зеленчуци
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 86/362/ЕИО на Съвета от 24 юли 1986 г. за определяне на максимални количества на остатъци от пестициди във и върху зърнени култури (1), последно изменена с Директива 2002/79/ЕО на Комисията (2), и по-специално член 10 от нея,
като взе предвид Директива 86/363/ЕИО на Съвета от 24 юли 1986 г. за определяне на максимални количества на остатъци от пестициди във и върху храни от животински произход (3), последно изменена с Директива 2002/79/ЕО, и по-специално член 10 от нея,
като взе предвид Директива 90/642/ЕИО на Съвета от 27 ноември 1990 г. за определяне на максимални количества на остатъци от пестициди във и върху някои продукти от растителен произход, включително плодове и зеленчуци (4), последно изменена с Директива 2002/79/ЕО, и по-специално член 7 от нея,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (5), последно изменена с Директива 2002/81/ЕО (6) на Комисията, и по-специално член 4, параграф 1, буква е) от нея,
като има предвид, че:
(1)
Съществуващите активни вещества 2,4-D, триасулфурон и тифенсулфурон метил, (активните вещества), са включени в приложение I към Директива 91/414/ЕИО, съответно с Директиви 2001/103/ЕО (7), 2000/66/ЕО (8) и 2001/99/ЕО на Комисията (9), за използване като хербициди, без да се уточняват конкретните условия, оказващи влияние върху култури, които са третирани с препарати за растителна защита, съдържащи това активно вещество.
(2)
Включването в приложение I към Директива 91/414/ЕИО на тези активни вещества се базира на оценката на представената информация за предложената употреба. Информация отнасяща се до тази употреба е била представена от някои държави-членки в съответствие с член 4, параграф 1, буква е) на Директива 91/414/ЕИО. Наличната информация е била прегледана и е достатъчна за да позволи определени максимални нива на остатъци (МНО) да бъдат фиксирани.
(3)
Където не съществуват МНО на Общността или временни МНО, държавите-членки следва да изготвят временни национални МНО в съответствие с член 4, параграф 1, буква е) на Директива 91/414/ЕИО, преди препарати за растителна защита, съдържащи това активно вещество, да бъдат разрешени за употреба.
(4)
Във връзка с включването на въпросните активни вещества в приложение I към Директива 91/414/ЕИО, съответните технически и научни оценки са изготвени и обобщени в доклад-преглед на Комисията. Докладът беше изготвен на 2 октомври 2001 г. за веществото 2,4-D, на 13 юли 2000 г. - за триасулфурон и на 29 юни 2001 г. - за тифенсулфурон метил. В докладите се определя норма на допустима дневна доза (ДДД) за 2,4-D - 0,05 мг/кг телесно тегло (тт)/ден, за триасулфурон - 0,01 мг/кг, тт/ден и за тифенсулфурон метил - 0,01 мг/кг, тт/ден. Използването от потребителите през целия живот на продукти, третирани с разглежданите активни вещества, е проучено и оценено в съответствие с процедурната практика на Общността. Взети са под внимание насоките, публикувани от Световната здравна организация (10) и становището на Научния комитет по растенията (11) за прилаганата методология. Заключението е, че предложените МНО няма да доведат до надвишаване на допустимите стойности за ДДД. По време на оценките и дебатите, предхождали включването на разглежданите активни вещества в приложение I към Директива 91/414/ЕИО, не са отбелязани никакви остри токсични ефекти, налагащи въвеждането на критична референтна доза.
(5)
За да се осигури адекватна защита на потребителите от приемане на остатъци от пестициди във и върху продуктите, за веществата, които не са получили разрешение, е благоразумно да се въведат временни МНО на по-ниски стойности от тези, аналитично определени за въпросните продукти, предмет на Директиви 86/362/ЕИО, 86/363/ЕИО и 90/642/ЕИО.
(6)
Задаването на такива временни стойности на МНО на равнище Общност не пречи на държавите-членки да установят максимални количества на остатъци в съответствие с член 4, параграф 1, буква е) на Директива 91/414/ЕИО и приложение VI към нея. Приема се, че един период от четири години е достатъчен да позволи усъвършенстването на по-нататъшната употреба на въпросните активни вещества. Тогава временните МНО ще станат окончателни.
(7)
Приложенията към Директиви 86/362/ЕИО, 86/363/ЕИО и 90/642/ЕИО следва да бъдат съответно изменени.
(8)
Комисията изпрати проекта на нaстоящата директива на Световната търговска организация и получените бележки бяха отразени в окончателния вариант на директивата. Възможността за определяне на толеранси за МНО при внос на специфични комбинации от пестициди/зърнени култури ще бъде проучена от Комисията въз основа на предоставянето на приемливи данни.
(9)
Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
Следните максимални количества на остатъци от пестициди се прибавят към част А на приложение II към Директива 86/362/ЕИО:
Остатъци от пестициди
Максимално количество в мг/кг
„2,4-D (включително 2,4-D и неговите естери, изразени като 2,4-D)
0,05 (12) (13) за зърнени култури
Триасулфурон
0,05 (12) (13) за зърнени култури
Тифенсулфурон метил
0,05 (12) (13) за зърнени култури
Член 2
Следните максимални количества на остатъци от пестициди се добавят в част Б на приложение II към Директива 86/363/ЕИО:
Остатъци от пестициди
Максимално количество (мг/кг)
За месо, включително мазнини, обработени месни продукти, субпродукти и животински мазнини, изброени в приложение I - кодове по KH: 0201, 0202, 0203, 0204, 0205 00 00, 0206, 0207ex 0208, 0209 00, 0210, 1601 00 и 1602
За мляко и млечни продукти, изброени в приложение I - кодове по KH: 0401, 0402, 0405 00 и 0406
За черупкови пресни яйца, за птичи яйца и яйчен жълтък, изброени в приложение I - кодове по KH: 0407 00 и 0408
„2,4-D
Бъбрек (освен птичи) 1 (15)
Други 0,05 (14) (15)
0,01 (14) (15)
0,01 (14) (15)
Член 3
Максималните количества на остатъци за разглежданите активни вещества, както са показани в приложението към настоящата директива, се добавят в приложение II към Директива 90/642/ЕИО
Член 4
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива най-късно до 30 юни 2003 г. Те незабавно информират Комисията за това.
Те прилагат тези разпоредби от 1 юли 2003 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 5
Настоящата директива влиза в сила на двадесетия ден след публикуването ѝ в Официален вестник на Европейските общности.
Член 6
Адресати на настоящата директива са държавите-членки.
Съставено в Брюксел на 16 декември 2002 година.

Labels: 3
17
20